Suomeni ei ole vielä kovin hyvää, mutta yritän kovasti opetella, -
sillä se on kaunis kieli.
Olen naimisissa suomalaisen miehen, Tom Ruonalan, kanssa.
On ilo olla kanssanne tänään, -
sillä haluan kertoa teille Jumalan rakkaudesta.
Monet ihmiset tietävät, että Jumala rakastaa meitä.
Laulamme: "Jeesus mua rakastaa".
Ihmiset tietävät muodollisesti, että Jumala rakastaa heitä.
Mutta uskon, että Pyhä Henki tahtoo -
antaa sinulle ilmestyksen Jumalan rakkaudesta, -
niin että sydämesi muuttuu ainiaaksi.
Uskoin muodollisesti, että Jumala rakastaa minua.
Tulin uskoon noin 12-vuotiaana. Vartuin uskoen Jumalaan.
Yhtenä päivänä nuortenleirillä aloin puhua Jumalalle rehellisesti.
Kaikki ylistivät kädet koholla.
Aloin rukouksessa sanoa Jumalalle, miltä minusta oikeasti tuntui: -
"Herra, en näe Sinua enkä tiedä, kuka olet."
On vaikea ylistää jotakuta, jota ei näe eikä tunne. "Auta!"
"Auta" on yhä paras rukoukseni.
Jumala pitää siitä, kun olemme rehellisiä.
"Auta! En näe Sinua. En tunne Sinua. Miten ylistän, kun ei ole yhteyttä?"
Kun pyysin apua, Pyhä Henki antoi minulle ilmestyksen siitä, -
kuka Jumala on. Siitä hetkestä eteenpäin tiesin, ketä ylistän.
Uskon, että Jumala haluaa tehdä sen jokaiselle omalla tavallaan.
Hän tahtoo antaa ilmestyksen, että Hän on Jumala.
Että tunnet Hänet, ei tiedon tasolla vaan yliluonnollisesti sydämessä.
Että Hän on todellinen ja että Hän rakastaa sinua.
Sen jälkeen kun minulla oli ollut tuo kokemus teini-ikäisenä, -
kamppailin yhä kovasti sen suhteen, hyväksyykö Jumala minut.
Olin lapsena kokenut hyväksikäyttöä ja hylkäämistä.
Halusin aina, että ihmiset pitävät minusta, -
mutta ajattelin, etteivät he pidä. Minulla oli huono itsetunto, -
ja olin todella epävarma.
Raamattu sanoo, että Jumalan täydellinen rakkaus karkottaa pelon.
Voi kokeilla kaikenlaista, mutta Jumalan rakkaus on se, -
mikä täydellisesti muuttaa ja karkottaa ihmispelon ja epävarmuuden.
Kun olin päälle kaksikymmenvuotias, aloin rukoilla -
erään Raamatun jakeen mukaisesti.
Rakastan Raamattua. Uskon, että Jumalan Sana on annettu meille, -
jotta uudistaisimme mielemme. Tulisi lukea kokonaisia Raamatun kirjoja.
Ei vain lempikohtia vaan koko Raamattu.
Tykkään kuunnella ääniraamattua.
Kuuntelen sitä joka ilta nukkumaan mennessä. Siinä on unikytkin.
Annan Sanan pestä minut, kun nukahdan.
Tykkään kuunnella sitä, kun laitan itseäni.
Tykkään myös tutkia Sanaa.
Kun kehitämme rakkauden Sanaa kohtaan, on tärkeää ymmärtää, -
ettemme lue jotakin vain tiedon tasolla vaan harjoitamme yhteyttä Jumalaan.
Luin Ef. 3:sta sananpaikan, -
joka on rukous pyhien puolesta. Luen sen.
Ef. 3:14―21.
Halleluja. Pyhä Henki, puhu meille.
Tiesin myös Raamatun sanovan, -
että mitä pyydämmekin Jumalan tahdon mukaan, sen saamme.
Tästä sananpaikasta ajattelin, että tämä on ehdottomasti Jumalan tahto.
Se on Sanassa. Rukous jokaisen puolesta.
Aloin rukoilla uskossa tätä apostolista rukousta.
Muutin sen minä-muotoon. Uskoin todella, että Jumala tekee sen minulle.
Ef. 3:14: -
"Sentähden minä notkistan polveni Isän edessä..."
Hän on Isäsi. Sinun Isäsi.
Hän rakastaa sinua enemmän kuin voit käsittääkään.
Jumalan Henki sisälläsi huutaa: "Abba! Isi Jumala!
Haluan tuntea Sinut yhä enemmän Isänäni."
Pyhä Henki haluaa antaa sinulle ilmestyksen, -
että olet Hänen rakas lapsensa, johon Hän on mieltynyt.
Sillä enää et elä sinä, vaan Kristus sinussa, -
jos olet antanut sydämesi Hänelle.
"Sentähden minä notkistan polveni Isän edessä,
josta kaikki, millä isä on, taivaissa ja maan päällä, saa nimensä, -
että hän kirkkautensa runsauden mukaisesti antaisi teidän, -
sisällisen ihmisenne puolesta, voimas- sa vahvistua hänen Henkensä kautta -
ja Kristuksen asua uskon kautta teidän sydämissänne, niin että te, -
rakkauteen juurtuneina ja perustu- neina, voisitte kaikkien pyhien kanssa
käsittää, mikä leveys ja pituus ja korkeus ja syvyys on, -
ja oppia tuntemaan Kristuksen rakkau- den, joka on kaikkea tietoa ylempänä;
että tulisitte täyteen Jumalan kaikkea täyteyttä."
Muutin tämän rukoukseksi, jonka lausuin joka päivä. Äänitin sen.
Muutin sen minä-muotoon. Kuuntelin sitä autossa.
Rukoilin sitä joka päivä polvillani ja uskoin, että Jumala antaa sen minulle.
"Pyhä Henki, anna minulle yliluonnollista voimaa, -
jotta voin ymmärtää Jumalan rakkauden, joka ylittää ymmärryksen.
Täytä minut rakkaudellasi niin, että olen juurtunut rakkauteesi.
Että rakkautesi täyttää minut jatkuvasti, niin että se vuotaa yli.
Seuraava jae tämän rukouksen jälkeen: -
"Mutta hänelle, joka voi tehdä enemmän, monin verroin enemmän -
kuin kaikki, mitä me anomme tai ymmärrämme [...] hänelle kunnia -
seurakunnassa ja Kristuksessa Jeesuksessa -
kautta kaikkien sukupolvien [...] Amen."
Ilmestys Pyhän Hengen kautta Jumalan rakkaudesta -
antaa sinulle voiman uskoa, -
että Jumala voi tehdä enemmän kuin voimme kuvitellakaan.
Olemme nähneet sen. Kuurot ovat alkaneet kuulla.
Ihmeitä on tapahtunut. Monet ovat syntyneet uudesti -
ja täyttyneet Jumalan hengellä. Elämät ovat muuttuneet.
Se on Hänen rakkautensa, voimansa ja henkensä työtä -
minun kauttani, kun olen antanut elämäni Hänelle -
ja sanonut: "Herra, täytä minut rakkaudellasi."
Tämä ei ole kertakokemus.
Tämä on paljon enemmän. Sitä ei voi vain rastittaa: "Rakkaus, rasti ruutuun"
Jumala tahtoo täyttää meidät jatkuvasti joka päivä.
Kun ymmärrämme, että tarvitsemme rakkautta, alamme etsiä sitä.
On toinenkin rukous, jota rukoilen. Se on Ilm. 3:ssa.
Kuten huomaat, minusta on ihanaa rukoilla Raamatun mukaan.
Olen äänittänyt rukouksia Raamatusta ja muuttanut ne minä-muotoon.
Uskon, että Sanan rukoileminen on voimallista.
Eräs jae kehottaa ostamaan Jumalalta silmävoidetta, -
jotta emme sanoisi, että olemme rikkaita emmekä tarvitse mitään.
Vaan jotta ymmärtäisimme. Jotta Jumala antaisi silmävoidetta, -
että näkisimme tarvitsevamme Jumalaa syvästi.
Rukoilen säännöllisesti: "Herra, anna minulle silmävoidetta, -
jotta voin nähdä ja ymmärtää, että tarvitsen Sinua."
Vasta kun ymmärrän tarvitsevani rakkautta, otan sitä vastaan.
Monet ajattelevat: "Jos vaan saisin puolison, olisin tyytyväinen."
Sitten he menevät naimisiin ja tajuavat, ettei ole ketään ihmistä, -
joka täyttäisi rakkaudentarpeemme. Olen ollut naimisissa 25 vuotta -
hyvän suomalaisen miehen kanssa. Mutta niin ihana kuin hän onkin, -
hän ei mitenkään pysty täyttämään rakkaudentarvettani.
Kukaan Maa-planeetalla ei pysty siihen, -
sillä minut luotiin Jumalan rakkauden kohteeksi.
Jumala tietää kaiken. Hän ymmärtää syvimmätkin kaipauksemmekin.
Ps. 38:ssa sanotaan, että hän tuntee huokauksemme.
Hän pystyy tulkitsemaan kyyneleesi.
Hän pystyy tulkitsemaan ja ymmärtämään kaiken sinussa.
Sinun ei tarvitse selitellä.
Jopa parhaimmille ystäville joutuu selittämään asioita, -
etteivät he ymmärrä väärin. Mutta Pyhä Henki -
ymmärtää sinua jo täydellisesti. Kun olet antanut elämäsi Hänelle -
ja sanonut: "Herra, vaihdan syntini anteeksiantoosi, -
minun elämäni sinun elämääsi" -
kun otamme vastaan Kristuksen elämän ja synnymme uudesti, -
Jumala hyväksyy meidät, koska uskossa meille on annettu anteeksi -
Jumalan armon kautta. Olemme saaneet anteeksi.
Se on mielenkiintoinen asia.
Monet kamppailevat sen kanssa yhä.
Kuuluisa jae sanoo: "Vanhurskas on elävä uskosta."
Vanhurskas elää uskosta, ei tunteesta.
Vaikka sydämeni tuomitsee minut, Hän on suurempi kuin sydämeni.
Se on hyvä uutinen. Usein minusta tuntuu: "Tänään ei tunnu hengelliseltä.
Ei tunnu, että minulla on oikeus lähestyä rohkeasti armon istuinta."
Mutta silloin minun pitää päättää: "Tänään vaellan uskosta.
Näin uskon. Tuntui miltä tuntui, näin uskon. Jos tunnustan syntini, -
on Hän uskollinen ja vanhurskas, niin että hän antaa syntini anteeksi -
ja puhdistaa minut kaikesta vääryydestä.
Uskon, että kun olen antanut elämäni Sinulle, en enää elä minä -
vaan Kristus elää minussa. Uskon, että Kristuksen kalliin veren ansiosta -
olen saanut anteeksi."
Vaatii uskoa luottaa johonkin, jonka ansaitsemiseen ei itsellä ole osaa.
Se ei oikein käy järkeen. Jos loukkaamme jotakuta, -
voi kestää hetken, ennen kuin hän avaa taas sydämensä.
Mutta me voimme lähestyä Jumalaa.
Raamattu kertoo, millainen Jumala on.
Jeesus kertoi vertauksen tuhlaajapojasta.
Hän selitti, millainen isä oli.
Poika oli vaatinut isältä perintöään ja lähtenyt pois kotoa.
Hän oli tuhlannut perintönsä prostituoituihin, uhkapeleihin, -
juomiseen ja kaikenlaiseen, mitä hyvän juutalaispojan ei pitäisi tehdä.
Kun rahat loppuivat, -
poika sanoi: "Tiedän, että Isäni on hyvä mies.
En ole ansainnut mitään, mutta ehkä Hän ottaa minut työläisekseen."
Raamattu sanoo, että sillä hetkellä kun isä näki pojan kaukaa -
kävelemässä kotia kohti, isä juoksi hänen luokseen, -
syleili häntä, suuteli häntä, puki hänet parhaisiin vaatteisiin, -
pani sormuksen hänen sormeensa, kengät hänen jalkaansa -
ja käski teurastaa syötetyn vasikan.
Poika ei ollut tehnyt mitään oikein paitsi uskonut isänsä hyvyyteen.
Aina kun lähestyt Jumalaa uskoen, että Hän on hyvä -
ja että Hän rakastaa sinua, ja vaikka uskoa olisi vain vähän, -
Isä haluaa sinun tietävän, että Hän on sinulle tämä.
Aina kun ylistät Häntä: "Tässä olen sinua palvomassa", -
mutta sisäisesti sinusta tuntuu tekopyhältä, -
Jumala katsoo sinua, ja Hän ei sano: "No ei ole kovin hyvää ylistystä" -
tai: "En oikein pidä siitä, mitä he tekevät viikot."
Hän näkee, että sinulla on hieman uskoa: "Olen tässä ja tahdon palvoa".
Isä on sinua kohtaan juuri sellainen kuin vertauksen isä.
Aina kun tulet Hänen luokseen, Hän ilahtuu näkemisestäsi.
Aina kun ojentaudut Häntä kohti, Hän kiiruhtaa luoksesi -
ja rakastaa sinua. Hän haluaa auttaa sinua ymmärtämään -
Jumalan hyvyyden, jota ei voi ihmisjärjellä edes täysin ymmärtää.
Hän ei loukkaannu eikä ota etäisyyttä.
Hän on rakkaus. Hän rakastaa sinua jatkuvasti.
Hän odottaa sinun löytävän totuuden, että Hän on Isäsi.
Voit saada Häneltä kaiken, mitä tarvitset, -
jotta voisit elää pyhää, totuudellista ja puhdasta elämää.
Jumalan valtakunta on vanhurskautta, rauhaa ja iloa Pyhässä Hengessä.
Hän haluaa sinun kokevan sen.
Ymmärrän myös, että monet ihmiset kamppailevat -
rakkaussuhteessa Jumalan kanssa vaeltamisen suhteen.
Jumala haluaa sinun tietävän, että Hän on paljon enemmän -
kuin vain joku tuolla ylhäällä taivaalla.
Paavali sanoo monesti kirjeidensä lopussa: -
"Herran Jeesuksen Kristuksen armo ja Jumalan rakkaus -
ja Pyhän Hengen osallisuus olkoon kaikkien teidän kanssanne."
Pyhän Hengen osallisuus, yhteys, on mahtava asia.
On olemassa Isä, Poika ja Pyhä Henki.
Poika tuli maan päälle.
Hän antoi itsensä ja kuoli ihmiskunnan puolesta, -
jotta voisimme päästä Jumalan yhteyteen.
Hän tuli synniksi, jotta meistä voisi tulla Jumalan vanhurskaus.
Hän antoi elämänsä, jotta voisimme palata Jumalan yhteyteen.
Riittää, että sanomme: "Herra, uskon, että Jeesus on Jumalan Poika.
Uskon, että uhrisi riittää puhdistamaan minut kaikista synneistäni.
Uskon, että jos teen syntiä sinua vastaan, olet uskollinen ja vanhurskas
ja annat anteeksi, teet puhtaaksi ja vanhurskaaksi, -
ja vanhurskaus ei perustu tekoihin, ettei kukaan voi kerskata siitä.
Se perustuu Jumalan armoon ja siihen, että uskomme Häneen.
Jeesus siis tuli. Hän kuoli ja nousi kuolleista -
ja nousi taivaaseen.
Hän sanoi: "Viipykää Jerusalemissa, kunnes saatte voiman ylhäältä."
Pyhä Henki tuli. Pyhän Hengen työtä on, -
että me saamme ilmestyksen Isästä ja Pojasta.
Pyhä Henki haluaa jatkuvasti meidän tietävän, että me kuulumme -
Jumalan perheeseen. Hän haluaa todistaa Jeesuksesta ja Isästä, -
jotta voimme vaeltaa tässä jumalallisessa hyväksynnässä -
pyhässä kolminaisuudessa, Jumalan persoonassa.
Jumalan Henki on kanssamme aina rohkaisemassa ja lohduttamassa.
Puhuin hiljattain Herralle.
Uskon, että Pyhä Henki puhuu meille koko ajan.
Yhteys on suhde.
Hän puhuu meille Raamatun ja luomakunnan kautta.
Hän tahtoo jatkuvasti rohkaista meitä ja jutella kanssamme.
Hän voi puhua mielenkiintoisilla tavoillakin.
Hän ei puhu vastoin Sanaa vaan vetää meitä kohti Sanan totuuksia -
Isästä ja Pojasta Raamatussa.
Olin keittiössä. Päässäni soi eräs hassu laulu.
Etsin laulun sanat.
Tajusin, että Pyhä Henki haluaa sanoa minulle jotakin.
Laulussa sanotaan: "Yritä muistaa syyskuu, -
kun olit nuori ja lempeä."
Sitten: "Yritä muistaa syyskuu, -
kun ruoho oli vihreää ja vilja keltaista."
Ajattelin: "Onpa outo laulu!" Se ei lakannut soimasta.
Etsin sanat, ja Jumala alkoi puhua: "Yritä muistaa, -
kun rakkaus oli tuoretta".
Aloin tajuta, että Pyhä Henki yritti muistuttaa minua ensirakkaudestani.
Kyse oli siitä, että yrittää muistaa ajan, -
jolloin uskomme syttyi ensikertaa.
Pyhä Henki muistutti minua eräästä jakeesta, -
Ilm. 2:4: "Mutta se minulla on sinua vastaan, -
että olet hyljännyt ensimmäisen rakkautesi."
Tuo jae on vaivannut minua usein. "Jumala, en ymmärrä sitä.
Miksi pidät ensirakkaudesta niin paljon?"
Koen, että nyt olen käynyt läpi kaikenlaista ja kokenut, -
miten olet tehnyt paljon. Olen kokenut uskollisuutesi. Rakkaus on kypsynyt.
Koen, että rakastan Jumalaa nyt enemmän kuin aluksi.
Miksi Hän haluaa meidän vaeltavan ensirakkaudessa?
Kun mietin sitä, tajusin tämän: -
Ensirakkaudessa asiat ovat tuoreita.
Katselemme lapsenkaltaisilla silmillä.
Kun tulin uskoon, luin lastenraamattua.
Luin kertomukset. Luin, miten Stefanus kivitettiin.
Kirjoitin marginaaliin: "Voi ei!" Reagoin siihen kauhulla.
Ensirakkaus saa meidät lukemaan Raamattua, -
niin kuin se olisi ensimmäinen kerta. "Tämä pitää todella hyvin paikkansa!"
Ensirakkaus. Muistan, kun olin juuri alkanut seurata Herraa, -
kirjoitin päiväkirjaani kaiken, mikä kosketti minua.
Sydäntäni koskettaneita säkeitä virrestä tai laulusta.
Sananpaikkoja, joita Herra antoi.
Jumala haluaa, että me muistamme historiamme Jumalan kanssa.
Kun olimme juuri rakastuneet Häneen.
Emme yritä järkeillä vaan tulemme Hänen luokseen kuin pikkulapset.
Menemme vain Hänen syliinsä.
Pohdit: "Missä raamatunpaikassa niin sanotaan?"
Ps. 131:ssa sanotaan, että olen kuin kylläinen lapsi äitinsä sylissä.
Jumala haluaa meidän olevan sellaisia. Pieniä lapsia, -
jotka istuvat Jumalan sylissä ja antavat Hänen rakastaa, -
lohduttaa ja vahvistaa. Siinä paikassa usko syttyy.
Usko vaikuttaa rakkauden kautta.
Rakkaus, josta puhun, ei ole mikään lisäbonus, joka tuo hyvän olon.
Se on elämän lähde. Jumala on rakkaus.
Kun tuo rakkaus vuodatetaan sydämeesi, -
saat voiman uskoa ja unelmoida.
Jumalalla on suuria unelmia.
Raamattu sanoo, että kun olet syntynyt uudesti, et enää elä sinä, -
vaan Kristus sinussa.
Mistä luulet Kristuksen sinussa unelmoivan?
Ajattelen usein vertausta palvelijoille annetuista leivisköistä.
Isäntä antoi yhdelle palvelijalle viisi leiviskää, -
toiselle kaksi ja kolmannelle yhden.
Hän oli tyytyväinen siihen, jolla oli viisi. Tämä moninkertaisti ne.
Palvelija, joka sai yhden leiviskän, hautasi sen.
Mietin sitä vertausta, ja ajattelen: -
"Minulle ei ole annettu viittä, kahta tai yhtä leiviskää.
Minulle on annettu Jumalan Poika."
Mikä oikeus minulla on pitää Hänet vain itselläni?
Jumalan rakkaus sydämessäsi vaikuttaa sinussa niin, -
että alat käsittää Isän sydäntä -
ja Isän kaipausta nähdä, miten ihmiset oppivat tuntemaan Hänet -
ja tulevat sovitetuksi Jumalan kanssa.
Isän sydän pakottaa sinut kertomaan Kristuksesta maailmalle ympärilläsi.
Jumalan rakkaus saa sinut uskomaan, että sinut on tehty vanhurskaaksi, -
jotta voit mennä rohkeasti ja hakea yhä lisää rakkautta.
Et pelkää, että Jumala torjuu sinut.
Jumalan rakkaus antaa sinulle pyhää rohkeutta, -
joka karkottaa ihmispelon -
ja voimauttaa sinut rakastamaan ihmisiä Hänen nimessään.
Jumalan rakkaus voimauttaa uskosi -
näkemään Jumalan ihmeitä tekevän voiman.
Jumalan yliluonnollisen rakkauden, -
joka muuttaa kauttamme ihmisten elämää.
Olitpa millä alalla tahansa. Olitpa töissä.
Jos annat itsesi joka päivä Jumalan rakkauden kohteeksi, -
uskosi syttyy uudelleen.
Jumalan herätystuli sytyttää sydämesi uudelleen.
Kaikkialla, missä kuljet ja tapaat ihmisiä, voit saada uskon, -
että Jeesus sinussa koskettaa ihmisiä. Vaikka et sanoisi mitään.
Jos olet täynnä Jumalan rakkautta ja palvelet asiakasta, -
voit uskoa aktiivisesti, että henkilö saa kosketuksen.
Teen sitä usein. Yritän muistuttaa itselleni, kuka olen.
Minut on ristiinnaulittu Kristuksen kanssa. Enää en elä minä, vaan Hän.
Ennen kuin menen mukaan johonkin tilanteeseen -
tai perhekokoontumiseen -
tai Tomin kokoukseen, -
mitä se sitten onkin, mihin tilanteeseen olenkin menossa, -
tykkään muistuttaa itseäni siitä, kuka minä olen.
"En enää elä minä, vaan Kristus minussa, -
joten miten Kristus haluaa vaikuttaa näihin ihmisiin?"
Minun ei tarvitse olla epävarma vaan voin luottaa, -
että olen niin kuin Hän tässä maailmassa ja Hän koskettaa ihmisiä.
Saatan innostua niiden ihmisten puolesta, jotka tulen tapaamaan, -
kun tiedän, että he saavat kosketuksen Kristukseen minussa.
Rukoukseni on tänään, että olisit nälkäinen -
kokemaan Jumalan rakkauden vaikutuksen päivittäin.
Rukoile tämä rukous Ef. 3:14―21:stä.
Kirjoita se minä-muotoon.
Uskon, että Jumalan voima muuttaa elämäsi.
Rukoilen puolestasi. Isä Jumala, Herra, kyllästä heidät rakkaudellasi.
Jumalan Henki, paljasta Kristuksen rakkaus heille. Jeesuksen nimessä.
Aamen.
Rohkaisen sinua tukemaan TV7-työtä.
Tämä on upea mahdollisuus viedä Jumalan Sanaa -
koko kansakunnalle ja ympärillä oleville kansoille.
TV7-työ vaikuttaa voimallisesti ihmisten elämään -
ja vie Kristuksen todellisuutta niille, jotka eivät vielä Häntä tunne.
Tue työtä, jotta voimme viedä evankeliumin sitä tarvitseville.
Suomennos: Marianne Tenetz